[ca] L'artrosi és una malaltia plurifactorial. En els darrers anys s'ha relacionat tant amb els factors de risc cardiovasculars clàssics com amb fenòmens d'inflamació, canviant el paradigma de la malaltia. En el primer treball s'avalua l'associació de l'artrosi simptomàtica de mans o genolls amb els factors de risc cardiovasculars clàssics i la síndrome metabòlica respecte un grup control. Es realitza una aproximació a la definició de síndrome metabòlica, donat es tracta d'un estudi transversal observacional. S'observa que tant l'obesitat com la hipertensió arterial són més freqüents en el grup de pacients amb artrosi. Igualment aquests pacients tenen una major presència de síndrome metabòlica. Quan es comparen els episodis cardiovasculars, el grup amb artrosi presenta un major nombre, però l'artrosi, tot i ser influent, no esdevé un factor de risc independent per la seva aparició. Es conclou que els pacients amb artrosi tenen una freqüència augmentada de factors de risc cardiovasculars i síndrome metabòlica. En el segon treball es valora un grup homogeni de pacients amb artrosi de genoll, donades quatre característiques peculiars. La primera és que totes són dones. La segona, totes les pacients presenten artrosi de genoll amb vessament associat. La tercera és que totes tenen elevats índex simptomàtics per dolor i/o discapacitat funcionals a nivell del genoll, i en darrer lloc, les pacients es distribueixen en els diferents graus d'afectació radiològica a diferència d'altres estudis on només s'avaluen pacients en estadi final protèsic. En aquest grup de pacients, es pretenia avaluar la relació dels factors de risc cardiovascular, la síndrome metabòlica i les adipoquines en líquid articular amb la severitat clínica de l'artrosi de genoll, valorada per un qüestionari que presenta dominis tant de dolor com de capacitat funcional com és l'índex de Lequesne. Com a variables de control s'utilitzen el grau d'afectació radiològic, la realització d'exercici físic, marcadors clàssics de la inflamació com el factor de necrosi tumoral, i mesures antropomètriques com el perímetre de cintura. Es determinen set adipoquines en líquid articular, leptina, adiponectina, resistina, osteopontina, visfatina, omentina i quemerina. Els nostres resultats mostren una associació significativa entre la leptina, la resistina i l'osteopontina amb la severitat clínica en artrosi de genoll amb vessament. De tota manera quan s'avalua aquesta associació sota l'efecte de les variables de confusió i de totes les adipoquines, només la resistina s'associa de forma directa i significativa amb l'índex de Lequesne, mentre que la visfatina mostra una associació significativa i inversa amb la severitat clínica. Entre les variables de confusió, el perímetre de cintura i el grau d'afectació radiològica tenen també una associació significativa i independent amb la severitat clínica, mentre que la realització d'exercici físic es relaciona de forma inversa i independent amb l'índex de Lequesne. Els nostres resultats mostren una associació entre diferents adipoquines en líquid articular i la severitat clínica, evidenciant la influència de factors proinflamatoris en l'artrosi de genoll, però també posen de manifest la presència de possibles interaccions biològiques entre les diferents adipoquines respecte la gravetat clínica, donat que les diferents associacions poden variar en funció de les adipoquines avaluades.

[en] Osteoarthritis is a multifactorial disease. In last few years, ostearthritis has been related to classical cardiovascular risk factors and to inflammatory features, leading to a conceptual change of the disease. The first work was addressed to evaluate the association between symptomatic knee or hand osteoarthritis with cardiovascular risk factors and metabolic syndrome versus a control group. Due to the transversal design of the study, an approximation to the definition of metabolic syndrome was made. Patients with osteoarthritis had a high frequency of obesity, hypertension and metabolic syndrome. Unless the number of cardiovascular events was higher in the osteoarthritis group, no significant statistical differences were found, and although osteoarthritis had an influence, it was not independently associated to the presence of cardiovascular events. We concluded that patients with osteoarthritis had a high frequency of cardiovascular risk factors and metabolic syndrome. The second work was carried out in a homogeneous group of knee osteoarthritis with four disctintive features. First, all patient were women. Second, all patient had synovial effusion at the moment of evaluation. Third, the symptomatic levels regarding knee pain or disability were high. Lastly, patients were not in a final radiographic stage and the study was not addressed to patients who underwent prosthetic surgery. We aimed to assess the association between clinical severity with cardiovascular risk factors, metabolic syndrome and synovial fluid adipokines. Clinical severity was evaluated with the Lequesne index, which included pain and disability questions. The confusion factors assessed included radiological degree, physical exercise, classical inflammatory markers like tumour necrosis factor alpha, and anthropometric measurements like waist circumference. Seven adipokines in synovial fluid were determined (leptin, adiponectin, resistin, osteopontin, visfatin, omentin and chemerin). Our results showed a significant association between leptin, resistin and ostepontin with clinical severity in patients with knee osteoarthritis and joint effusion. When the association was evaluated with all confounders and all adipokines, only resistin was associated independently and directly to the Lequesne index, while visfatin was inversely and independently related to clinical severity. Between confounders, waist circunference and radiographic degree were independently and directly associated to clinical severity, while physical exercise was independently and inversely related to Lequesne index. An association between different adipokines and clinical severity was shown in our study, so proinflammatory factors in synovial fluid are important in the clinical evaluation of knee osteoarthritis. Another highlighted point derived from our results were the biological interactions between adipokines regarding knee osteoarthritis clinical severity, because the adipokine association may change depending on which of them were evaluated. This, in our opinion, is an important point for future studies.